Rossiyada o'zbekistonlik erkak 19 yoshli qizni zo'rladi

Rossiyaning Sestroretsk shahridagi Kurortniy tumanida 23 may kuni o'zbekistonlik 35 yoshli erkak 19 yoshli qizni zo'rladi. Bu haqda “NevaToday” xabar berdi.
Politsiyaga holat yuzasidan 24 may kuni zo'rlangan qiz dugonasining onasi murojaat qilgan. Jabrlanuvchi do'konda sotuvchi bo'lib ishlagan.
Hodisa kuni qiz o'zbekistonlik erkak bilan ichkilik ichgan, shundan keyin erkak qizning nomusiga tekkan. Ertasi kuni jabrlanuvchi politsiyaga ariza yozgan. Gumonlanuvchi esa qo'lga olingan.
Qiz shifokor ko'rigidan o'tkazilib, qoniqarli holatda uyiga jo'natilgan. Ayni paytda jinoiy ish qo'zg'atish masalasi hal qilinmoqda.
Avvalroq Rossiyada 41 yoshli o'zbekistonlik erkak 14 yoshli qizga tegajaklik qilgandi. Shuningdek, Rossiyada o'zbekistonlik ayol pichoq jarohati bilan kasalxonaga yotqizilgan.